EkBass/fiwiki-20250220-pages-articles huggingface dataset:
Rokkikukko

Rokkikukko on vuonna 1991 valmistunut elokuva, joka yhdisti kuvattua ja piirrettyä elokuvaa. Elokuva on julkaistu suomenkielisenä VHS-kasettina vuonna 1997. ==Juoni== Tarinassa on kukko nimeltään Trubaduuri, joka uskoo että aurinko nousee vain hänen joka-aamuisesta kiekaisustaan. Eräänä aamuna Trubaduurin kimppuun hyökkää Yön Herttuan lähettämä ilkeä kätyri ja tästä syystä hän jättää kiekumisen väliin mutta aurinko nousee kuitenkin. Tämän takia muut tilan eläimet alkavat väheksyä ja pilkata kukkoa. Kukko tuntee itsensä niin ulkopuoliseksi että lähtee maalta etsimään paikkaansa kaupungista (Los Angelesista). Pieni poika nimeltä Edmond lukee kukon tarinaa kirjasta. Hänen vanhempansa ja isoveljensä lähtevät eräänä myrskyisenä iltana pelastamaan muita kyläläisiä. Pikku-Edmond jää yksin kotiin ja lukee innoissaan tarinaa, kunnes hänen kirjansa tapahtumat muuttuvat yhtäkkiä todeksi. Maatilan pihalla kaatuu puu sähkölinjojen päälle jonka seurauksena piirretty pöllö nimeltä Yön Herttua tulee sähkökatkoksen mukana oikeaan maailmaan. Edmond on rikkonut Yön Herttuan monokkelin koskettaessaan kirjan kuvaa ja kutsunut Trubaduuria apuun. Herttua raivostuu ja muuttaa Edmondin kissanpennuksi, jolloin elokuvan maailma muuttuu loisteliaaksi mutta synkäksi piirretyksi. Yön Herttuan suunnitelma on estää auringon nousu niin että maapallolla olisi ikuinen yö. Jotta Edmond ja maailma palaisivat ennalleen tarvitaan vain kaupungissa olevan Trubaduurin kiekaisu auringon nousuun, mutta hänen tavoittamisensa onkin luultua hankalampaa sillä kaupungissa ollessaan Trubaduurista on tullut kaikkien tuntema supertähti ”Kingi”, joka perustuu Elvikseen. Edmond ja muut tilan piirretyt hahmot aloittavat hengenvaarallisen operaation pysäyttääkseen julman Yön Herttuan ja pelastaakseen Trubaduurin tämän kynsistä. == Äänirooleissa == === Alkuperäiset === === Suomenkieliset === Muissa rooleissa ovat muun muassa Markus Bäckman, Matti Holi, Pekka Kuorikoski ja Tomi Metsäketo. Ohjauksesta vastasi Pekka Lehtosaari. Luokka:Yhdysvaltalaiset animaatioelokuvat Luokka:Brittiläiset animaatioelokuvat Luokka:Irlantilaiset animaatioelokuvat Luokka:Don Bluthin ohjaamat elokuvat Luokka:Elokuvat linnuista Luokka:Vuoden 1991 yhdysvaltalaiset elokuvat Luokka:Vuoden 1991 brittiläiset elokuvat
Hey You

Hey You on yhdysvaltalaisen poplaulajan Madonnan laulu, jonka hän teki ilmastonmuutosta vastustavaan Live Earth -konserttiin. ==Musiikkivideo== Kappaleen musiikkivideolla ei näytetä ollenkaan Madonnaa, vaan sitä, miten maailma kärsii ilmastonmuutoksesta. Luokka:Madonnan kappaleet Luokka:Vuoden 2007 kappaleet
Hell Is for Heroes

Hell Is for Heroes oli englantilainen post-hardcore-yhtye, joka perustettiin Camdenissa, Lontoossa vuonna 2000. Yhtyeen levy-yhtiö oli Burning Heart Records. Yhtye hajosi vuonna 2008. == Diskografia == ===Studioalbumit=== * The Neon Handshake (2003) * Transmit Disrupt (2005) * Hell Is for Heroes (2007) === Singlet === * Sick/Happy/Cut Down (2001) * You Drove Me to it (2002) * I Can Climb Mountains (2002) * Night Vision (2002) * You Drove Me to it (re- issue) (2003) * Retreat (2003) * One of Us (2004) * Kamichi (2004) * Models For the Programme (2004) * You've Got Hopes (2007) === DVD:t === * Live At The Sheffield Leadmill (Dir: Oli Cole) (2004) == Jäsenet == * Justin Schlosberg – laulu * William McGonagle – kitara * Tom O’Donghue – kitara * James Findlay – basso * Joe Birch – rummut Luokka:Brittiläiset post-hardcore-yhtyeet
Kun Suomi putos puusta

Kun Suomi putos puusta on Ismo Alangon debyyttialbumi sooloartistina. Se julkaistiin vuonna 1990. Albumin musiikki perustuu Alangon Helsingin juhlaviikoille tekemään tilausteokseen. Helsingin Sanomien Markku Fagerlund antoi albumille täydet viisi tähteä ja kuvasi sitä Alangon aiemman tuotannon tapaan tehokkaan tiiviiksi ja kompromisseja vältteleväksi: ”Kaikessa ehdottomuudessaan levy vie mukanaan ja vakuuttaa Alangon monipuolisesta lahjakkuudesta musiikin tekijänä.” == Kappaleet == # # # # # # # # # == Muusikot == * Ismo Alanko – laulu, kitara, piano, kosketinsoittimet, lyömäsoittimet, työkalut, hengitys * Ahti Marja-aho – basso, piano, viulu, marakassit, mandoliini, kantele, harmoni, laulu, työkalut * Riku Mattila – kitara, leslie-kitara, marakassit, työkalut * Keimo Hirvonen – rummut * Kari Lindstedt – sello * Mauri Pietikäinen – alttoviulu * Heikki Hämäläinen – viulu * Seppo Rautasuo – alttoviulu * Jari Hongisto – pasuuna * Matti Riikonen – trumpetti * Jouni Kannisto – saksofoni * Pentti Lahti – saksofoni * Jussi Harju – tuuba * Raoul Björkenheim – bassorumpu * Susanna Tollet – laulu * Ilkka Alanko – laulu * Satu Kaarisola-Kulo – laulu * Nina Fogelberg – laulu * Jari Hyttinen – laulu * Pekka Karjalainen – efektit ==Lähteet== == Kirjallisuutta == * Luokka:Vuoden 1990 esikoisalbumit Luokka:Ismo Alangon albumit
Lords of Acid

Lords of Acid on belgialainen yhtye, joka on tehnyt pääasiassa new beata, housea, teknoa ja muuta elektronista tanssimusiikkia sekä myös rock- ja industrial-tyylistä materiaalia. Yhtyeen tuotannolle ja live-esiintymiselle on tunnusomaista rohkea seksuaalisten teemojen käyttö. == Vaiheita == Lords of Acid syntyi 1980-luvun loppupuolella. Aluksi se oli vain yksi Maurice Engelenin alias Praga Khanin musiikillisista sivuprojekteista. Sen ensimmäinen single, new beat -tyylinen ”I Sit On Acid”, julkaistiin vuonna 1988. Singlen tekemiseen osallistuivat Engelenin lisäksi Nikkie van Lierop, Jos Borremans ja Harry van Oekel. Single myi pitkään varsin hyvin, ja tämän suosion myötä myös Lords of Acid alkoi vakiintua itsenäiseksi yhtyeeksi. Lords of Acidin ensimmäinen pitkäsoitto, Lust, julkaistiin 1991. Sen sisällöstä vastasivat pääasiassa Engelen, van Lierop ja Oliver Adams. Albumi oli tarkoitettu ensisijaisesti Yhdysvaltain markkinoille, joilla se onkin myynyt hyvin - satojatuhansia kappaleita vuosien kuluessa. Yhtyeen kotimaassa Belgiassa menestys on ollut huomattavasti vaatimattomampaa. Olivier Adams ja Praga Khan (The Immortals) tunnetaan myös vuonna 1992 julkaistusta singlestään Mortal Kombat (Techno-Syndrome). Yhtyeen seuraava albumi, Voodoo-U, julkaistiin 1994. Musiikin sille tekivät Engelen, Adams ja Ludo Camberlin, van Lieropin vastatessa sanoituksesta. Albumilla lauloi Ruth McArdle. Musiikki oli nyt industrial-vaikutteisempaa, vaikkakin edelleen hyvin tanssipitoista. Seksi oli tälläkin julkaisulla olennainen elementti. Albumin alastomia, succubus- tyylisiä demonittaria esittävä kansi aiheutti tiettyä kohua. Kaikki kaupat eivät suostuneet ottamaan levyä myyntiin, joten kannesta tehtiin myös sensuroitu versio. Kolmas albumi, Our Little Secret, julkaistiin 1997. Se äänitettiin ensin instrumentaalisena, ja vokaalit lisättiin vasta jälkeenpäin. Albumilla laulaa van Lierop. Tyyliltään levy on edeltäjänsä tapaan industrial- vaikutteista tanssimusiikkia. == Diskografia == ===Albumit=== * Lust (1991) * Voodoo-U (1994) * Our Little Secret (1997) * Heaven Is an Orgasm (1998) * Expand Your Head (1999) * Farstucker (2000) * On the Racks (2001) * Private Parts (2002) * Greatest T*ts (2003) == Lähteet == * Lords of Acid, The Belgian Pop & Rock Archives === Viitteet === == Aiheesta muualla == * Viralliset sivut * * Lords of Acid Discogs-sivustolla Luokka:Belgialaiset house-yhtyeet Luokka:Tekno
Andrew Bertie

Andrew Willoughby Ninian Bertie (15. toukokuuta 1929 Lontoo – 7. helmikuuta 2008 RoomaAndrew Bertie . genealogia.sweb.cz. Viitattu 17.7.2017.) oli Suvereenin Maltan ritarikunnan 78. suurmestari ja ensimmäinen britti tässä virassa. Hänet valittiin ritarikunnan suurmestariksi 8. huhtikuuta 1988, ja hän hoiti tehtävää kuolemaansa astiEröffnung des Seligsprechungsprozesses von Fra‘ Andrew Bertie . Britta Dörre 23.2.2015. Viitattu 17.7.2017.. Roomalaiskatoliseen perheeseen 1929 syntynyt Andrew Bertie polveutui äitinsä puolelta Skotlannin kuninkaallisesta Stuart-suvusta. Opiskeltuaan historiaa Oxfordin ja kieliä Lontoon yliopistossa hän suoritti vuosina 1948–1950 varusmiespalveluksensa skottilaisessa kaartissa (Scots Guards). Tämän jälkeen hän toimi yli 20 vuotta kieltenopettajana katolisessa koulussa Sussexissa opettaen erityisesti ranskaa ja espanjaa. Bertie oli kuitenkin kiinnostunut myös itämaisista kielistä, erityisesti tiibetistä. Lisäksi hän harrasti itämaisia taistelulajeja saavuttaen muun muassa mustan vyön judossa. Maltan ritarikuntaan Andrew Bertie liittyi vuonna 1956. Vuonna 1981 naimattomasta ja lapsettomasta Bertiestä tuli Maltan ritarikunnan munkki, minkä jälkeen hän omistautui kokonaan sairaiden ja köyhien auttamiselle. Tultuaan valituksi suurmestariksi seitsemän vuotta myöhemmin Andrew Bertie jatkoi edeltäjänsä Angelo de Mojana di Colognan alulle panemaa ritarikunnan uudistustyötä. Bertien lähes 20 vuotta kestäneellä suurmestarikaudella ritarikunnan humanitääristen projektien määrä lisääntyi merkittävästi, ritarikunnan tunnustaneiden valtioiden määrä yli kaksinkertaistui 49:stä sataan ja myös ritarikunnan jäsenmäärä kasvoi. ==Lähteet== Luokka:Ritarit Luokka:Brittiläiset henkilöt Luokka:Vuonna 1929 syntyneet Luokka:Vuonna 2008 kuolleet
Pursialan hiidenkirnu

Pursialan hiidenkirnu on hiidenkirnu Mikkelissä, Pursialan kaupunginosassa. Mikkelin hiidenkirnu on syntynyt viimeisen jääkauden lopulla, noin 9 000 vuotta sitten. Sen syvyys on kahdeksan metriä ja se on tällä hetkellä Suomen neljänneksi suurin hiidenkirnu. Hiidenkirnu tyhjennetään vedestä joka kevät ja syksy sekä myös keskellä kesää, jos vettä on yli puoli metriä. ==Lähteet== ==Aiheesta muualla== *Hiidenkirnu (turisti-info) Luokka:Suomen hiidenkirnut Luokka:Mikkelin luonto Luokka:Mikkelin nähtävyydet Luokka:Suomen luonnonmuistomerkit Luokka:Pursiala
Sleep Is the Enemy

__NOTOC__ Sleep Is the Enemy on Danko Jonesin kolmas studioalbumi, joka julkaistiin 2006 levymerkillä Aquarius Records. Albumi nousi Suomen virallisen listan sijalle 22. == Kappaleet == # # # # # # # # # # # # == Kokoonpano == * Danko Jones – laulu, kitara * John Calabrese – basso * Dan Cornelius – rummut == Arvostelut == * Allmusic: AllMusic review * Soundi: Soundi: Levyarvio * Sputnikmusic: Sputnikmusic: Emeritus review == Lähteet == Luokka:Vuoden 2006 albumit Luokka:Danko Jonesin albumit
Therese Brandl

Therese ”Rose” Brandl (1. helmikuuta 1902 – 22. joulukuuta 1947) oli itävaltalainen keskitysleirivartija ja SS-nainen. Brandl oli syntynyt Staudachissa Itävallassa. Hän meni Ravensbrückin keskitysleirille maaliskuussa 1940 aloittaakseen koulutuksensa SS-Oberaufseherin Maria Mandelin alaisena. Hän yleni nopeasti Rapportaufseheriniksi. Hänen päätehtävään oli pitää nimenhuutoja ja jakaa rangaistuksia. Maaliskuussa 1942 Brandl komennettiin yhtenä muutamista SS-naisista Auschwitzin I-leiriin vallatussa Puolassa. Hän valvoi leirin naisvankeja Rapportaufseherinina. Lokakuussa 1942 hän siirtyi vastikään avattuun Auschwitzin II-leiriin Birkenauhun. Samassa kuussa Ravensbrückistä saapui uusi Oberaufseherin nimeltään Maria Mandel ja entinen SS-Oberaufseherin Johanna Langefeld puolestaan lähti Ravensbrückiin. Auschwitzissa Brandl kohosi arvoasteikossa Erstaufseheriniksi (ensimmäinen vartija) yhdessä Margot Dreschelin ja Irma Gresen kanssa. Kesällä 1943 hän sai mitalin hyvästä palveluksesta leirillä. Marraskuussa 1944 puna-armeijan lähestyessä hänet lähetettiin Mandelin kanssa Dachaun keskitysleirin Muhldorfin metsän alaleiriin. Siellä hänet alennettiin Aufseherinin arvoon. Hänen toiminnastaan tuolla leirillä ei tiedetä paljoa. Brandl pakeni Muhldorfista 27. huhtikuuta 1945, muutamia viikkoja ennen Yhdysvaltain armeijan saapumista. 29. elokuuta 1945 yhdysvaltalaiset pidättivät Brandlin Baijerin vuorilla ja hänet lähetettiin vankileiriin odottamaan kuulusteluja. Marraskuussa 1947 Brandl oli yhdessä Alice Orlowskin, Luise Danzin, Maria Mandelin ja Hildegard Lächertin kanssa syytettynä Auschwitz-oikeudenkäynnissä Krakovassa. Hänet todettiin syylliseksi sotarikoksiin ja hirtettiin 22. joulukuuta 1947. ==Aiheesta muualla== *Frauen in den Konzentrationslagern bei Mühldorf: Therese Rosi Brandl *Female "SS" Guards Luokka:Sotarikoksista teloitetut Luokka:SS-naisavustajat Luokka:Vuonna 1902 syntyneet Luokka:Vuonna 1947 kuolleet
Blanco Spirituals

Blanco Spirituals on Ismo Alangon ja Teho Majamäen Ismo Alanko Teholla -duon ensimmäinen albumi. Se julkaistiin 27. helmikuuta 2008. Albumin on tuottanut Jori Sjöroos. Levy oli ennen virallista julkaisuaan noin viikon ajan kuunneltavissa Alangon MySpace-sivulla. Blanco Spirituals nousi viikolla 10/2008 Suomen virallisella albumilistalla suoraan sijalle 1. == Kappaleet == Kaikki albumin kappaleet ovat Alangon säveltämiä ja sanoittamia lukuun ottamatta kappaletta Äidinrakkaus, joka on sävelletty yhteistyössä Jukka Orman kanssa, sekä kappaleita 2x1=1 ja Puupää, jotka on sävelletty yhdessä Orman ja Teho Majamäen kanssa. "Seitsemän päivää" sisältää lainatun melodian Piirpauke- yhtyeen tunnetuksi tekemästä kansansävelmästä Konevitsan kirkonkellot. # # # # # # # # # # # == Tekijät == * Ismo Alanko – laulu, kitarat, piano, farfisa- urku ja sello * Teho Majamäki – rummut, lyömäsoittimet, vibrafoni, marimba, intialainen matkaharmooni, sormipiano ja taustalaulu * Jori Sjöroos – tuottaja * Mikko Raita – äänittäjä, miksaaja == Arviot == * Desibeli.net: Desibeli.net * Dome.fi: Dome.fi * Rumba: neutraaliRumba * Soundi: Soundi * V2.fi: V2.fi == Lähteet == Luokka:Vuoden 2008 esikoisalbumit Luokka:Ismo Alanko Teholla -yhtyeen albumit
Margot Dreschel

Margot Dreschel (17. toukokuuta 1908 – 1945) oli saksalainen keskitysleirivartija ja SS-nainen. Hän oli syntynyt Neugersdorfissa Saksassa. Ennen liittymistään SS:ään hän teki toimistotyötä Berliinissä. 31. tammikuuta 1941, Margot Dreschel saapui Ravensbrückiin aloittamaan vartijakoulutuksen. Aluksi hän oli Aufseherin, vähäarvoinen naisvartija Ravensbrückissa. Hänen kouluttajanaan oli Oberaufseherin Johanna Langefeld vuonna 1941. Dreschel yleni nopeasti Rapportführeriniksi, korkea-arvoisemmaksi naisvartijaksi. 27\. huhtikuuta 1942 Dreschel siirrettiin Puolaan Auschwitz I:sen keskitysleiriin. Hän oli siellä hyvin omistautunut työlleen Maria Mandelin alaisena. Dreschel oli myös kaikkien leiritoimistojen päällikkö Auschwitzissa. Dreschelin olemuksen raportoitiin olevan luotaantyöntävä, kuten eräs Auschwitzin naisvanki muisteli: "Ja leirinjohtaja Dreschel oli siellä, hänen pukinhampaansa työntyivät ulos vaikka hänen suunsa oli kiinni." Vangit kutsuivat häntä vulgaariksi, laihaksi ja rumaksi. Sodan jälkeen vangit todistivat että Dreschel oli syyllistynyt leireillä monenlaisiin raakuuksiin. Hän vaihtoi usein asemapaikkaansa Auschwitz I-leirin ja Birkenaun leirin välillä, ja osallistui naisten ja lasten lähettämiseen kaasukammioihin. 1. marraskuuta 1944 hän meni Flossenbürgin leiriin Rapportführeriniksi. Tammikuussa 1945 hän siirtyi takaisin Ravensbruckin alaleiriin Neustadt- Gleween, ja pakeni sieltä huhtikuussa 1945 juuri ennen Natsi-Saksan häviötä. Toukokuussa 1945 useat entiset Auschwitzin vangit tunnistivat hänet tiellä Pirnasta Bautzeniin, ja veivät hänet Neuvostoliiton sotapoliiseille. Neuvostoliittolaiset tuomitsivat hänet kuolemaan, ja hirttivät hänet Bautzenissa touko- tai kesäkuussa 1945. ==Aiheesta muualla== *SS-Frauen am Galgen - Margot Drexler (Drexl, Drechsler) Luokka:Saksalaiset teloitetut Luokka:Sotarikoksista teloitetut Luokka:SS-naisavustajat Luokka:Vuonna 1908 syntyneet Luokka:Vuonna 1945 kuolleet
Mitogaku

Mitogaku () tarkoittaa japanilaista historian ja šintolaisuuden tutkimuksen koulukuntaa, joka syntyi Miton hanissa nykyisen Ibarakin prefektuurin alueella. Koulukunta sai alkunsa vuonna 1657, kun Tokugawa Mitsukuni, Miton hanin toinen daimio, määräsi koottavaksi Dainihonshi -teoksen ("suuren Japanin historia"). Projektiin osallistuneisiin oppineisiin kuuluivat esimerkiksi Asaka Tanpaku, Sassa Munekiyo, Kuriyama Senpō ja Miyake Kanran. Projektin lähtökohta oli uuskungfutselainen, perustuen näkemykseen historiallisesta kehityksestä moraalisääntöjen seurauksena. Tokugawa Mitsukuni uskoi, että Japani oli pitkään keisarin yhtenäisessä hallinnossa olleena valtiona täydellinen esimerkki kiinalaiskeskeisen ajattelun mukaisesta "kansakunnasta". Dainihoshistä tuli siten erityisesti keisarin hallitseman Japanin historia, ja se painotti kunnioitusta keisarillista hovia ja šintolaisia kameja kohtaan. Historiallisten tietojen tallentamiseksi koulukunnan historioitsijat keräsivät paikallisia historiallisia lähteitä ja usein kokosivat samalla omia historiateoksiaan. Aikainen mitogaku keskittyikin historiografiaan ja tutkimukseen. 1700-luvun lopun tienoilla mitogaku alkoi puuttua ajan sosiaalisiin ja poliittisiin kysymyksiin. Yhdeksäs Miton daimio Tokugawa Nariaki laajensi huomattavasti mitogakua perustamalla Kōdōkan-koulun. Kungfutselaisuuden ja kokugaku-ajattelun lisäksi koulussa käsiteltiin lääketiedettä, tähtitiedettä ja muita luonnontieteitä. Myöhemmän mitogakun aika kesti Bakumatsu-kaudelle Tokugawa-bakufun loppuun. Koululla oli merkittävä vaikutus sonnō jōi -liikkeeseen ja se oli yksi Meiji-restauraatiota ajavista voimista. Se ei kuitenkaan saanut uuden, restauraation jälkeisen hallinnon tukea, joten Kōdōkan hajotettiin ja sen kirjasto otettiin suureksi osaksi valtion haltuun. == Lähteet == Luokka:Japanin historia
Tongi

Tongi () on kaupunki Bangladeshissa. Vuonna 2011 siellä oli 476 350 asukasta, mikä teki siitä Bangladeshin viidenneksi suurimman kaupungin.Citypopulation.de Se sijaitsee 25 km maan pääkaupungin Dhakan pohjoispuolella Turag-joen varrella. Monet tongilaiset käyvät Dhakassa töissä. Kaupunki kasvaa nopeasti, ja sen oletetaan sulautuvan pian yhtenäiseen pääkaupunkiseutuun. Tongissa järjestetään vuosittain uskonnollinen juhla Turag-joen penkalla. Juhla on järjestetty vuodesta 1966 alkaen. Vuonna 2007 siihen osallistui kolme miljoonaa muslimia.USA today == Lähteet == Luokka:Bangladeshin kaupungit
Siikaneva

Siikaneva on Ruoveden kunnassa sijaitseva Pirkanmaan suurin yhtenäinen suoalue ja maakunnan tärkein soidensuojelualue. Suojelualueen pinta-ala on 9,5 neliökilometriä ja se on perustettu vuonna 1988. Itse suoalueen pinta-ala on yli 10 neliökilometriä. Siikanevan suot ovat keidas- ja aapasoita. Turvekerros on paksuimmillaan 7 metriä. Suurin osa suoalueesta on täysin luonnontilassa, ainoastaan alueen reunaosia on ojitettu. Siikaneva on myös Pirkanmaan arvoikkain lintusuo. Uhanalaista lajistoa ovat muun muassa hyönteiset nahkuri ja lymylude.Aamulehti sivu A11, 29.12.2010 == Lähteet == Luokka:Suomen suot Luokka:Ruoveden luonto Luokka:Pirkanmaan luonnonsuojelualueet
Bhagalpur

Bhagalpur on kaupunki Pohjois-Intiassa Biharin osavaltiossa. Se on Bhagalpurin piirikunnan pääkaupunki. Vuonna 2011 siellä oli 398 138 asukasta, joten se oli osavaltion kolmanneksi suurin kaupunki. Kaupunki tunnetaan silkkituotteistaan. Se on merkittävä satamakaupunki Ganges-joen etelärannalla. Osavaltion pääkaupunkiin Patnaan on matkaa 220 kilometriä. Bhagalpurin alueen historia ulottuu ainakin Anga-valtion aikoihin noin 700 eaa. Tiedosto:Ghantaghar Bhagalpur.jpg|Kellotorni Bhagalpurissa. Tiedosto:DHS Campus.JPG|Divine Happy School. Tiedosto:Kuppaghat Ashram.jpg|Puutarha ja temppeli. == Lähteet == == Aiheesta muualla == Luokka:Biharin kaupungit
Muzaffarpur

Muzaffarpur on kaupunki Pohjois-Intiassa Biharin osavaltiossa. Vuonna 2011 siellä oli 396 590 asukasta, joka teki siitä osavaltionsa neljänneksi suurimman kaupungin.Citypopulation.de Kaupunki tunnetaan litsi- hedelmistä.Bihar State Tourism Developmen Corporation: Excursions Se sijaitsee Himalajalta valuvan joen rannoilla. Joen tuoman kosteuden ja ravinteiden takia alue on rehevää ja hedelmällistä. Ilmasto on mantereinen: kesällä kuuma (yli +45 astetta) ja kostea, monsuunikaudella sateinen ja talvella kylmä.Background information == Lähteet == Luokka:Biharin kaupungit
Canon EOS 40D

Canon EOS 40D on japanilaisyhtiö Canonin valmistama digitaalinen järjestelmäkamera. Kamera julkistettiin 20. elokuuta 2007 Canon EOS 30D:n seuraajaksi. Kamera on yhteensopiva sekä EF- että EF-S -objektiivien kanssa. Siinä on 10 megapikselin CMOS-kenno ja kolmen tuuman näyttö. Kameralla pystyy ottamaan 6,5 kuvaa sekunnissa. == Lähteet == == Aiheesta muualla == *Canon EOS 40D Canonin sivuilla EOS 40D
Ghaziabad

Ghaziabad on kaupunki Uttar Pradeshin osavaltiossa Intiassa. Vuonna 2001 siellä oli 968 256 asukasta, mikä tekee kaupungista osavaltionsa seitsemänneksi suurimman.Citypopulation.de Kaupunki sijaitsee 20 km Delhistä itään ja 46 km Meerutista lounaaseen. Ghaziabadin perusti vuonna 1740 visiiri nimeltä Ghazi-un-ddin. Hän rakennutti kaupunkiin seraljin, jossa sanotaan olleen 120 huonetta. Rakennuksesta on jäljellä portti, osia ulkoseinästä ja massiivinen pilari. Vuonna 1857 Meerutista alkanut sepoykapina levisi pian myös Ghaziabadin alueelle. Nykyään Ghaziabad on raskaan teollisuuden kaupunki, joss on myös useita teknillisiä oppilaitoksia. == Lähteet == == Aiheesta muualla == Luokka:Uttar Pradeshin kaupungit
Moradabad

thumb|Katunäkymää Moradabad (, ) on kaupunki Uttar Pradeshin osavaltiossa Intiassa. Vuonna 2001 siellä oli 641 583 asukasta, mikä tekee kaupungista osavaltionsa kymmenenneksi suurimman.Citypopulation.de Se sijaitsee 170 km Delhistä Gangesin Ramganga-nimisen sivujoen varrella. Kaupunki tunnetaan messinkituotteistaan. == Lähteet == == Aiheesta muualla == Luokka:Uttar Pradeshin kaupungit
Seventh Tour of a Seventh Tour

Seventh Tour of a Seventh Tour oli brittiläisen heavy metal -yhtye Iron Maidenin konserttikiertue. Kiertue tuki yhtyeen seitsemättä studioalbumia Seventh Son of a Seventh Son, joka julkaistiin 11. huhtikuuta 1988. Seventh Tour of a Seventh Tour käynnistyi 28. huhtikuuta 1988 Saksan Kölnistä ja päättyi 12. joulukuuta 1988 Englantiin, jossa yhtye esiintyi Lontoon Hammersmith Odeonissa. Kiertue jäi kitaristi Adrian Smithin viimeiseksi yhtyeessä, sillä hän erosi Iron Maidenista vuonna 1990. Hän kuitenkin palasi yhtyeeseen uudelleen vuonna 1999. Kiertue oli myös yhtyeen ensimmäinen, jolla basisti Steve Harrisin bassoteknikko Michael Kenney soitti kosketinsoittimia. Kiertue kattoi 98 konserttia Britanniassa, Pohjois-Amerikassa ja Euroopassa. Yhtye konsertoi kiertueen aikana myös Suomessa esiintyen Helsingin jäähallissa vuoden 1988 lokakuussa. Britanniassa yhtye oli pääesiintyjänä Castle Doningtonin Monsters of Rock -festivaaleilla, jossa yhtye teki uuden yleisöennätyksen konsertoidessaan yli 107 000 hengen yleisölle. Marraskuussa yhtye taltioi kaksi konserttiaan Birminghamissa konserttivideoksi Maiden England, joka julkaistiin vuoden 1989 marraskuussa. Iron Maidenin lämmittelijöinä kiertueella esiintyivät David Lee Roth, Anthrax, Megadeth, Guns N’ Roses, W.A.S.P., Helloween, Killer Dwarfs, Ossian, Trust, Great White, L.A. Guns, Backstreet Girls ja Frehley’s Comet. Kiertueen lavasteet mukailivat albumin Seventh Son of a Seventh Son kansitaidetta ja kuvitusta; lavasteisiin lukeutui muun muassa jäävuoria sekä yhtyeen maskotti Eddie the Head. ==Settilista== # Moonchild (albumilta Seventh Son of a Seventh Son) # The Evil That Men Do (albumilta Seventh Son of a Seventh Son) # The Prisoner (albumilta The Number of the Beast) # Infinite Dreams (albumilta Seventh Son of a Seventh Son) # The Trooper (albumilta Piece of Mind) # Can I Play with Madness (albumilta Seventh Son of a Seventh Son) # Heaven Can Wait (albumilta Somewhere in Time) # Wasted Years (albumilta Somewhere in Time) # The Clairvoyant (albumilta Seventh Son of a Seventh Son) # Seventh Son of a Seventh Son (albumilta Seventh Son of a Seventh Son) # The Number of the Beast (albumilta The Number of the Beast) # Hallowed Be Thy Name (albumilta The Number of the Beast) # Iron Maiden (albumilta Iron Maiden) # Run to the Hills (albumilta The Number of the Beast) # Running Free (albumilta Iron Maiden) # Sanctuary (albumilta Iron Maiden ) ===== Huomioitavaa ===== * Wrathchild, 22 Acacia Avenue ja 2 Minutes to Midnight soitettiin valituilla keikoilla. * Still Life, Die with Your Boots On ja Killers soitettiin Englannin osiolla kiertuetta. * Viimeksi The Beast on the Roadilla soitetut The Prisoner ja Killers palasivat settilistaan. * The Trooper, 22 Acacia Avenue ja Die with Your Boots On palasivat settilistaan jäätyään pois Somewhere on Tourilta. * Kiertue jäi ainoaksi, jolla soitettiin Infinite Dreams. * Still Life soitettiin viimeisen kerran tällä kiertueella. Kappaletta oltiin viimeksi soitettu World Piece Tourilla, jossa se tiputettiin kesken kiertueen. Luokka:Iron Maidenin kiertueet Luokka:Vuoden 1988 konserttikiertueet
Air Canada Jetz

Air Canada Jetz on Montrealissa, Quebecissa, Kanadassa sijaitseva tilauslentoyhtiö. Se tarjoaa business-luokan palveluita yritysasiakkaille, ammattilaisurheilujoukkueille ja viihdetaiteilijoillehttps://www.aircanada.com/ca/en/aco/home/book/charters.html#/. == Historia == Lentoyhtiö perustettiin 31. lokakuuta vuonna 2001. Yhtiö on täysin Air Canadan omistama. Perustamisesta lähtien yhtiön johdossa on toiminut Robert Perreault, joka aikaisemmin johti Air Alliance -lentoyhtiötä. NHL-kauden 2006–2007 aikana Jetz kuljetti useita joukkueita, kuten Vancouver Canucks, Calgary Flames, Edmonton Oilers, Ottawa Senators, Montreal Canadiens ja Toronto Maple Leafs. Vuosina 2005-2006 Jetz kuljetti NBA-joukkuetta Toronto Raptors. Jetz on myös kuljettanut useita muusikoita heidän kiertueillaan Pohjois-Amerikassa, kuten U2 ja Rolling StonesAir Canada About Us . == Laivasto == Air Canada Jetzin laivastoon (vuonna 2023) kuuluu kolme Airbus A319-konetta, joissa on 58 business-luokan matkustajapaikkaa. ==Aiheesta muualla== *Air Canada Jetz ==Lähteet== Luokka:Kanadalaiset lentoyhtiöt
Air BC

Air BC on entinen lentoyhtiö, jonka kotipaikka sijaitsi Brittiläisessä Kolumbiassa. Air Canada Jazz sulautti yhtiön itseensä ostamalla koko osakekannan, ja Air BC lopetti toimintansa 27. maaliskuuta 2002. == Historia == Lentoyhtiön perusti vuonna 1980 Jim Pattison Group yhdistämällä useita Kanadan länsirannikolla sijaitsevia paikallisia lentoyhtiöitä, kuten Canadian Air Transit, Flight Operation, Gulf Air Aviation, Haida Airlines, Island Airlines, Ominecca Air, Pacific Coast Air Services ja West Coast Air Services. Yhtiöiden laivasto koostui pääasiassa sulatetuilta yhtiöiltä perityistä De Havillandin koneista, DHC-6 Twin Otter:eistä ja joistakin vesilentokoneista. Vuonna 1983 laivasto sai täydennystä DCH-7 Dash-7 -koneista. Vuonna 1988 yhtiö hankki omistukseensa ensimmäiset suihkukoneet, tilattujen BAe 146-200 koneiden saavuttua. Vuonna 1986 laivastoa täydennettiin DHC-8 Dash 8-100 -koneilla. Vuonna 1987 Air Canada sai haltuunsa 85% yhtiön osakekannasta ja teki yhtiöstä paikallisen kumppaninsa. Maaliskuussa 1995 Air Canada lunasti loputkin yhtiön osakkeista. Samana vuonna yhtiö täydensi laivastoaan uusilla DHC-8 Dash 8-300 -koneita. Tammikuussa 2001 Air Canadan täysin omistama uusi yhtiö Air Canada Regional perustettiin yhdistämällä neljä paikallista lentoyhtiötä: Air BC, Air Nova, Air Ontario ja Canadian Regional Airlines. Yhdistäminen saatiin päätökseen vuonna 2002 ja samalla yhtiön nimi muutettiin Air Canada Jazziksi. == Lähteet == == Aiheesta muualla == * Air Canada kotisivut * Air Canada Jazz kotisivut Luokka:Entiset kanadalaiset lentoyhtiöt
Esa Ojala

Esa Ojala (s. 19. helmikuuta 1948 Helsinki) on suomalainen graafinen suunnittelija. Ojala on yksi palkituimmista suomalaisista graafikoista ja suunnitellut monia julisteita, liikemerkkejä ja logoja. Hän on työskennellyt ennen oman toimiston perustamista muun muassa Marimekossa 1976–1982. Asko Kekkosen kanssa hänellä oli muotoilutoimisto Alform Oy 1984–1988 ja Kyösti Variksen kanssa Varis & Ojala Oy 1988–1999. Sittemmin hän on ollut osakkaana ja suunnittelujohtajana Incognitossa. Lisäksi hän on toiminut luennoitsijana ja ollut mukana alan kehittämisessä muun muassa Valtion muotoilutoimikunnassa ja Grafiassa. Hän on pitänyt töistään useita näyttelyjä. Ojala on käynyt Hausjärven lukion ja valmistunut Lahden Muotoiluinstituutista 1970-luvulla ja Taideteollisesta korkeakoulusta 1990 taiteen maisteriksi. __NOTOC__ ==Tunnustukset ja palkinnot== *Valtion taideteollisuuspalkinto 1990 *Vuoden graafikko 2000 *Professorin arvo 2017 ==Julkaisut== * Esa Ojala, Julisteita, 2000 * Esa Ojala, Ilmeitä, 2006 * Esa Ojala, Graphic Design, 2013 ==Lähteet== *Helsingin Sanomat 19.2.2008 s. C5, syntymäpäivähaastattelu *Infor ==Aiheesta muualla== *Incognito Luokka:Suomalaiset graafiset suunnittelijat Luokka:Suomalaiset mainonnan suunnittelijat Luokka:Vuonna 1948 syntyneet Luokka:Elävät henkilöt
Patty Schnyder

Patty Schnyder (s. 14. joulukuuta 1978 Basel, Sveitsi) on sveitsiläinen tennispelaaja. Vasenkätinen Schnyder aloitti ammattilaisuransa vuonna 1994. Hän voitti urallaan yksitoista WTA-turnausta kaksinpelissä ja viisi turnausta nelinpelissä sekä 3 ITF-kiertueen kaksinpeliturnausta. Grand Slam -turnauksissa hän ylsi kerran välieriin, Australian avoimissa 2004, jolloin hän hävisi Kim Clijstersille eräluvuin 2–6, 6–7(2). Puolivälieriin hän ylsi Australian avoimissa 2005 ja 2006, Ranskan avoimissa 1998 ja 2008 sekä Yhdysvaltain avoimissa 1998 ja 2008. Wimbledonissa hän ylsi parhaimmillaan neljännelle kierrokselle vuonna 2007. Schnyderiä valmensi Rainer Hoffmann ja hänen uransa paras sijoitus maailmanlistalla oli seitsemäs. Nelinpelissä hän oli parhaimmillaan listan sijalla 15. Schnyder asuu Baechissa Sveitsissä. Schnyder ilmoitti uransa lopettamisesta Ranskan avoimissa 2011. Heinäkuussa 2015 Schnyder tekee paluun ammattilaiskentille saatuaan pääsarjan villin kortin Darmstadtin ITF turnaukseen. == Lähteet == == Aiheesta muualla == * Luokka:Sveitsiläiset tennispelaajat Luokka:Vuonna 1978 syntyneet Luokka:Elävät henkilöt
Kyösti Varis

Kyösti Varis (s. 4. tammikuuta 1933 Joensuu) on graafinen suunnittelija ja tunnetuimpia suomalaisia graafikkoja. __NOTOC__ Varis on koulutukseltaan käsinlatoja, jonka tarkoituksena oli seurata faktori-isänsä jälkiä kirjapainoalalla. Kirjapainossa Varis innostui typografiasta ja kuvallisten harrastusten myötä hän päätyi mainosalalle. Ensimmäinen työpaikka tällä toimialalla oli 1957 typografin työ Mainos Taucherilla. Eteneminen uralla oli nopeaa ja Varis toimi mainostoimisto SEK:n taiteellisena johtajana 1959–1967 sekä Markkinointi Viherjuuren suunnittelujohtajana 1967–1969. Yrittäjäksi Varis ryhtyi 1969 perustamalla Variksen toimiston, jonka suunnittelijana ja toimitusjohtajana hän toimi. Ensimmäistä yritystä seurasi Varis Poteri Veistola Oy, jossa Varis työskenteli vuoteen 1987. Yhtiöllä oli palveluksessaan 1978 yli kolmekymmentä mainosalan ammattilaista. Seuraavaksi Varis työskenteli suunnittelijana Varis & Ojala Oy:ssä 1988–1994 ja Varis Original Oy:ssä 1994–2020. Eläkkeelle Varis jäi muodollisesti täyttäessään 60 vuotta, mutta hän ei kuitenkaan halunnut jättää suunnittelijan työtä, vaan perusti oman toimiston eli Varis Originalin. Varis piti itseään graafikkona, merkkien ja julisteiden suunnittelijana. Hän pyrki siihen, että juliste ei tarvitse tekstiä, vaan pelkkä kuva synnyttää halutun mielleyhtymän. Monet hänen julisteensa ovat merkkimäisiä eli tekniikaltaan niukkoja ja kuvallisesti pelkistettyjä. Varis halusi julisteidensa olevan ytimekkäitä ilman ylimääräistä taiteilua. Varis on maailmalla tunnettu julisteistaan, mutta hän on suunnitellut erityisesti liikemerkkejä, kuten Finnairin, Alkon, Ingmanin ja Pohjoismaiden Neuvoston tunnukset. Japanilainen Idea-lehti nimesi hänet vuonna 1993 maailman sadan merkittävimmän graafisen suunnittelijan joukkoon. Hän käyttää töissään hyväkseen huumoria. Julisteista ovat keskeisiä kantaa ottavat työt, joissa hän kiinnittää huomion yhteiskunnallisiin ja globaaleihin ongelmiin. ==Palkinnot ja tunnustukset== *Taideteollisen korkeakoulun kunniajäsen 2005 *Vuoden graafikko 2002 *Platinahuippu-palkinto (Grafia) 1996 *Professorin arvonimi 1993 *Valtion taideteollisuuspalkinto 1979 *1. sija Käsinlatojien latomiskilpailussa 1955 ==Lähteet== * Suomen silta ===Viitteet=== ==Kirjallisuutta== * * * Luokka:Suomalaiset graafiset suunnittelijat Luokka:Suomalaiset professorin arvonimen saaneet Luokka:Vuonna 1933 syntyneet Luokka:Elävät henkilöt Luokka:Suomalaiset mainonnan suunnittelijat
Tracker (yritys)

Tracker Oy valmistaa ja myy paikannuslaitteita ja -ohjelmistoja. Yhtiö aloitti vuonna 1977 metsästyskoirien paikantamiseen tarkoitettujen radiotaajuuspaikantimien valmistamisen. Nykyisin yritys valmistaa niiden lisäksi GPS-satelliittipaikannukseen perustuvia laitteita sekä matkapuhelimissa toimivia paikannus- ja karttaohjelmistoja. Trackerin pääkonttori on Oulunsalossa. == Aiheesta muualla == * Yhtiön kotisivu Luokka:Suomalaiset teknologiayritykset Luokka:Suomalaiset elektroniikkayhtiöt Luokka:Paikannus
A Very Silent Night

A Very Silent Night on Uudessa-Seelannissa joulukuussa 2007 julkaistu single. Single sisältää ihmisen kuulemisalueen yläpuolella olevia ääniä. Singleä mainostetaankin koirille suunnatuksi sloganilla "a song dogs can hear".http://www.spca.org.nz/silent.htm Singlellä kerättiin varoja Royal New Zealand Society for the Prevention of Cruelty to Animals (SPCA) -eläinsuojelujärjestölle ja kappale nousi Uuden-Seelannin singlelistan ykköseksi 24. joulukuuta 2007https://archive.is/20120525/http://www.rianz.org.nz/rianz/chart.asp. Kappaleen musiikkivideolla esiintyy uusiseelantilainen räppäri Dei Hamo. == Lähteet == == Aiheesta muualla == * SPCA - A Very Silent Night is now the Christmas number one in the New Zealand singles charts Luokka:Vuoden 2007 kappaleet Luokka:Australialaiset musiikkikappaleet
Elävää musiikkia

Elävää musiikkia on Ismo Alanko Säätiön toinen live-albumi, ja kaikkiaan viides albumi. Se julkaistiin vuonna 2004. == Kappaleet == Kaikki kappaleet säveltänyt ja sanoittanut Ismo Alanko, ellei toisin mainittu. Kaikki kappaleet sovittanut Ismo Alanko Säätiö. # # # # # # # # # # # # # == Kokoonpano == * Ismo Alanko – laulu, kitara * Marko Timonen – rummut * Jarno Karjalainen – basso, laulu * Timo Kämäräinen – kitara, laulu * Samuli Laiho – kitara, piano, laulu * Ville Kangas – viulu, urut Luokka:Vuoden 2004 konserttitallenteet Luokka:Ismo Alanko Säätiön albumit
Remes

Remes on suomalainen sukunimi. Nimi on nykyisin 1 712 henkilöllä. Tunnettuja nimenkantajia ovat: * Anne Portaankorva (o.s. Remes), neurologi ja professori * Anneli Remes (1943–2020), sisustusarkkitehti * Antti Remes (s. 1947), vuorineuvos, Tradekan toimitusjohtaja * Eero Remes (s. 1985), motocross- ja endurokuljettaja * Ilkka Remes (oik. Petri Pykälä, s. 1962), kirjailija * Ilkka Remes (s. 1963), jalkapalloilija * Joanna Remes (s. 1999), cheerleader * Kalevi Remes (1925–1984), kansanedustaja (SMP, SKYP) * Matti Remes (1704–1765), kansanrunoilija * Matti Remes (s. 1955), kirjailija, graafikko ja pilapiirtäjä * Olli Remes (1909–1942), maastohiihtäjä ja Mannerheim-ristin ritari * Paavo Remes (1723–1800), kansanrunoilija * Pauliina Remes (s. 1971), filosofian professori * Tommi Remes (s. 1994), moukarinheittäjä * Ulla Remes (s. 1970), taidemaalari * Veikko Remes, kirjailija ja sotakamreeri Reino Lehväslaihon (s. 1922) käyttämä salanimi * Viljo Remes (1926–2016), Puolustusvoimien kenttäpiispa. == Lähteet ==
Klaus Juhana Kemell

Claes Johan (Klaus Juhana) Kemell tai Kemelli (11. maaliskuuta 1805 Ylivieska – 19. joulukuuta 1832 Alavieska) oli Alavieskan vt. kappalainen, kääntäjä ja runoilija. Kemellin vanhemmat olivat Ylivieskan lukkari Jakob (Jaakko) Kemell ja Brita Katariina Karlberg. Hän kävi Oulun triviaalikoulua yhdessä muun muassa J. V. Snellmanin ja Samuel Gustaf Berghin kanssa ja pääsi ylioppilaaksi 1824. Kemell valmistui papiksi 1827 ja oli siitä alkaen Köyliössä ja Säkylässä kappalaisenviran armovuoden saarnaajana, kunnes pääsi 1828 Alavieskaan pitäjän sairastuneen kappalaisen Henrik Piponiuksen sijaiseksi. Kemell oli tässä tehtävässä kuolemaansa saakka. Viimeisinä vuosinaan hän liittyi Pohjanmaalla levinneeseen herännäisyyteen. Kemell oli Oulun Wiikko-Sanomia -lehden avustajana heti lehden perustamisesta 1829 lähtien. Lehdessä julkaistiin vuosina 1830–1831 viisi Kemellin kirjoittamaa runoa. Niistä yksi, Carl Michael Bellmanin Fredmanin yhdeksännen epistolan suomennos Ystäväkullat, siukut ja veljet vuodelta 1831, oli niin suosittu, että siitä painettiin arkkiveisu vuonna 1834. Kemellin merkittävin kirjallinen työ oli Tuomas Kempiläisen Kristuksen seuraamisesta hartauskirjan suomennos. Hän sai tämän käännöksen valmiiksi vähän ennen kuolemaansa, ja teos voitiin julkaista 1836. Kemell käytti suomennostyössään apuna Keski-Pohjanmaan murteen sanastoa ja lausetapoja, ja niinpä hänen käännöksensä erottuikin edukseen siihen asti tavallisesti käytetystä ruotsinvoittoisesta suomen kirjakielestä. Kemell-suomi olikin kielenkäytössä varsinkin herännäispappien suosima esikuva. Kemell keräsi myös materiaalia mustalaiskielen sanakirjaa varten, mutta hän poltti kertyneen aineiston erään ystävänsä kehotuksesta. Myös Kemellin nuorempi veli Frans Petter Kemell kirjoitti runoja, joita julkaistiin Oulun Wiikko- Sanomissa. Kemell kuoli naimattomana Alavieskassa vuonna 1832. == Runoja == Julkaistu nimimerkillä K-lli Oulun Wiikko-Sanomissa: * "Ahpa! Päivää autuasta!". 1830 * "Neitosen laulu" : suomentama. 1830 * "Heikille!". 1831 * "Matkamies". 1831 * "Ystäväkullat, siukut ja veljet" : mukailema. Fredmanin epistola n:o 9. 1831 ==Suomennokset== *Tuomas, Kempiläinen. Tuomas Kempin kirjan Kristuksen seuraamisesta suomenti C. J. Kemelli. Alkuteos: De imitatione Christi Uusi (esilehden) pain. Helsingissä : Öhman, 1853. 271 s. (Huomautus: Vanh. p. Oulusa 1836. - "Suomeksi kirj. yksi Christuksen heikko sanansaattaja Hämesä" [C. H. Strandberg]. - Turusa 1836, 1847 Esipuheessa tietoja suomentajasta. == Lähteet == * * * * Kirjasampo.fi: Klaus Johan Kemell ==Aiheesta muualla== *Nordisk familjebok, Runeberg.org Luokka:Suomalaiset runoilijat Luokka:Suomen evankelis-luterilaisen kirkon papit Luokka: Vuonna 1805 syntyneet Luokka: Vuonna 1832 kuolleet
Frans Petter Kemell

Frans Petter (Pietari) Kemell (9. joulukuuta 1817 Ylivieska – 5. elokuuta 1857 Ylikiiminki) oli Kiimingin kappalainen ja runoilija. Kemellin vanhemmat olivat Ylivieskan lukkari Jakob (Jaakko) Kemell ja hänen 2. puolisonsa Brita Katarina Karlberg. Hän kävi Oulun triviaalikoulua ja pääsi ylioppilaaksi yksityistodistuksella 1838. Kemell vihittiin papiksi 1842 ja hän toimi sitten apulaispappina Lohtajalla, Lappajärvellä, Soinissa, Pyhäjoella ja Oulaisissa. Hänestä tuli Kiimingin kappalainen 1855 ja tässä virassa hän kuoli kaksi vuotta myöhemmin. Kemellin kirjoittamia runoja julkaistiin suuri määrä Oulun Wiikko-Sanomia-lehdessä vuosina 1840-1841. Myös Kemellin veli Klaus Juhana Kemell (1805-1832) kirjoitti runoja tähän lehteen. == Lähteet == * * Suomen kirjailijat -tietokanta == Aiheesta muualla == Luokka:Suomalaiset runoilijat Luokka:Suomen evankelis-luterilaisen kirkon papit Luokka:Vuonna 1817 syntyneet Luokka:Vuonna 1857 kuolleet
Bob Berg

Bob Berg, (7. huhtikuuta 1951 – 5. joulukuuta 2002) oli yhdysvaltalainen saksofonisti, joka tuli tunnetuksi Miles Davisin yhtyeestä. ==Elämäkerta== Berg soitti Davisin yhtyeessä vuosina 1984–1986. Sitä ennen hän oli ollut muiden muassa Jack McDuffin, Horace Silverin ja Cedar Waltonin yhtyeissä. Berg oli mukana myös pianisti Chick Corean yhtyeessä kuluneen vuosikymmenen alkupuoliskolla. Hän loi myös omaa uraansa, mistä esimerkkinä on Chick Corean perustamalla Stretch-levymerkillä ilmestynyt levy Another Standard. Levyllä on muutamia Frank Sinatran ohjelmistoon kuuluneita lauluja, mutta myös uusi tulkinta Beatles-klassikko "Michellestä". Englantilainen kriitikoitten kirjoittama hakuteos Jazz: The Rough Guide ilmaisee Bergin aseman jazzin maailmassa: ”Bob Berg on yksi lahjakkaimmista post-Coltrane-alalajin saksofonisteista täydellisellä tekniikalla, mahtavalla harmonisella avarakatseisuudellaan, itsevarmalla aikakäsityksellään ja massiivisella, tunnerikkaalla soitolla.” Berg kuoli liikenneonnettomuudessa 5. joulukuuta 2002. ==Diskografia== *First Set (1979)[steeplechase] *Eastern Rebellion 3 with Cedar Walton (1979)[timeless] *New Birth (1978; Xanadu Records) *Steppin': Live in Europe (1982) *Short Stories (1987) *Cycles (1988) *Live at the Sweet Basil [Sonnet] *In the Shadows (1990) *Back Roads (1991) *Virtual Reality (1992) *Enter the Spirit (1993) *Riddles (1994) *The Best of Bob Berg (1995) *Another Standard (1997) *Jazz Times Superband (2000) ==Lähteet== Luokka:Yhdysvaltalaiset jazzsaksofonistit Luokka:Liikenneonnettomuudessa kuolleet Luokka:Vuonna 1951 syntyneet Luokka:Vuonna 2002 kuolleet
Anders Aschelinus

Anders (Anterus) Aschelinus (k. 1703 Askainen) oli Askaisten kappalainen ja runoilija. Turusta kotoisin ollut Aschelinus kävi Turun katedraalikoulua ja pääsi ylioppilaaksi 1683. Hän toimi opettajana (kollegana) Turun katedraalikoulussa vuodesta 1688 alkaen kunnes hänet nimitettiin Askaisten kappalaiseksi 1703. Aschelinus kirjoitti useita runoja joista tunnetuimpia ovat Virsi suuresta nälästä 1697, Suomen Ilo-ääni Narvan voitosta (Narvan taistelussa vuonna 1700 saadun voiton kunniaksi) ja Uron uhri Jumalalle Kahdennentoista Kaarlen edestä. == Lähteet == * Luokka:Suomalaiset runoilijat Luokka:Suomen evankelis-luterilaisen kirkon papit Luokka:1600-luvulla syntyneet Luokka:Vuonna 1703 kuolleet
Kotaperä

Kotaperä on kyläalue, joka sijaitsee Uuraisten kunnan länsirajalla Multian kunnanrajaa vasten. Kotaperä on Uuraisten kunnan Kyynämöisten kylän osakeskus. Kotaperän alkuperäisasukkaista on viitteitä 2006 ilmestyneessä kirjassa Kodasta taloon. Kirjan mukaan kyläalue on alun perin ollut saamelaisten asuttamaa aluetta.Särkkä, Leila (toim.): Kodasta taloon : Kotaperän kyläkirja. Uurainen : Kyynämöisten seudun kyläyhdistys, 2006. ISBN 952-92-0401-9. Kotaperän alueella sijaitsee paljon kesähuviloita, jotka vilkastuttavat alueen elämää etenkin kesäaikaan. Kyläkunnan keskus on entisen kyläkaupan ja koulun tuntumassa. Kyläseura on yhteisenä projektina toteuttanut muun muassa urheilukentän reunaan kodan vapaaseen käyttöön, sekä hankasuolle pitkospuut. ==Elinkeinot== *Kotaperän alue on pääasiassa maa- ja metsätalousvaltaista aluetta. Alueella on myös pienyrittäjätoimintaa. ==Nähtävyydet== *Miehinkäinen on Höytiä-Kotaperän erämaalampi, jossa on lintutorni. ==Liikenne== Kotaperän kautta kulkevat seuraavat valtatiet: *Kotaperän pohjoispuolitse länsi- itäsuunnassa kulkee Multia–Uurainen-tie (seututie 627), osoite Kyynämöistentie. *Kotaperän länsi-itäsuunnassa on Höytiälle menevä Kaijantie, joka on joskus toiminut myös Jyväskylän suurajojen pikataipaleena. *Kotaperän läpi kulkee etelä-pohjoissuunnassa Kotaperäntie, joka vie Liipon risteyksestä Petäjäveden Kuivasmäkeen. ==Luonto== *Kotaperä kuuluu Keski-Suomen ylänköalueeseen ja on yleisesti yli 200 m merenpinnan yläpuolella *Alueella tehdään useita suurpetohavaintoja vuosittain *Metsä on kuusivaltaista korpimetsää, mutta alueella sijaitsee myös mäntyisiä hiekkakankaita *Alueelta löytyy useita soita *Järvet: Saunajärvi, Kaijanjärvi, osittain Sakarijärvi ja Kyynämöinen *Alue on talvisin runsaslumista seutua ==Naapurikylät== *Multian Linnanperä *Petäjäveden Heikkilänperä *Petäjäveden Rytyperä *Uuraisten Höytiä *Uuraisten Kyynämöinen ==Toimintaa== *Kotaperän kyläyhdistys *Kotaperän pienviljelijäyhdistys ==Lähteet== ==Aiheesta muualla== * Kotaperän sijainti * Kyynämöisten alue *Talkoovuorten-Miehinkäisen luontopolku Luokka:Uuraisten kylät
Burundin jalkapallomaajoukkue

Burundin jalkapallomaajoukkue on Burundin jalkapalloliiton hallinnoima joukkue, joka edustaa Burundia kansainvälisissä jalkapallo-otteluissa. Burundin menestys on ollut hyvin vähäistä. Joukkue ei ole kertaakaan osallistunut maailmanmestaruuskilpailuihin, ja ensimmäisen kerran se pelasi Afrikan-mestaruuskilpailuissa vuonna 2019 ja hävisi tuolloin kaikki kolme otteluaan. == Maailmanmestaruuskilpailut == * 1930–1990 - ei osallistunut * 1994 - ei selvinnyt karsinnoista * 1998 - vetäytyi kesken karsintojen * 2002 - vetäytyi * 2006–2018 - ei selvinnyt karsinnoista == Afrikan-mestaruuskilpailut == * 1957–1974 - ei osallistunut * 1976 - ei selvinnyt karsinnoista * 1978 - ei osallistunut * 1980 - vetäytyi * 1982–1992 - ei osallistunut * 1994 - ei selvinnyt karsinnoista * 1996 - ei osallistunut * 1998 - vetäytyi * 2000–2017 - ei selvinnyt karsinnoista * 2019 - Ensimmäinen kierros == Lähteet == Luokka:Jalkapallomaajoukkueet Luokka:Burundin jalkapallo
Reino Rauanheimo

Reino Rauanheimo (sukunimi vuoteen 1906 Järnefelt) (14. syyskuuta 1901, Nurmes - 21\. huhtikuuta 1953) oli kustannustoimittaja ja kirjailija. ==Henkilöhistoria== Rauanheimon vanhemmat olivat tilanomistaja, vakuutustarkastaja Alfred Rauanheimo ja Aada Pennanen. Hän kävi kahdeksan luokkaa oppikoulua, oli suojeluskunnan aluepäällikkönä 1923-1926 ja toimi sitten WSOY:n palveluksessa kustannustoimittajana vuodesta 1926. 1940-luvun alussa Rauanheimo kuului Arvi Kalstan johtaman Kansallissosialistien Järjestön hallitukseen. Rauanheimo oli naimisissa 1932-1946 Helvi Saloviuksen kanssa. Jäätyään leskeksi hän meni 1951 uusiin naimisiin filosofian maisteri Tuovi Tellervo Maria Puputin kanssa. == Teoksia == * Luostarin kasvatti: kertomus Vanhasta Karjalasta. WSOY 1927 * Aamusta iltaan, romaani. WSOY 1930 * Kultavasikka, romaani. WSOY 1935 * Hiljainen pirtti, romaani. WSOY 1936 * Uhrisavu, romaani. WSOY 1937 * Raskas taival: kolminäytöksinen näytelmä: näytelmä nykyisestä ajatusten ja tekojen murroskaudesta. WSOY 1941 * Hangas: romaani suomalaisesta suurteollisuudesta. WSOY 1944 * Taikapiiri, romaani. WSOY 1945 * Aseveli-ilta, romaani. WSOY 1947 * Uuno Kailaasta Aila Meriluotoon. Suomalaisten kirjailijain elämäkertoja, toimittaneet Toivo Pekkanen ja Reino Rauanheimo. WSOY 1947 * Rauta on kuumana alasimella. 1949 * Tulvan päivä on tuleva, romaani. WSOY 1951 == Lähteet == * Suomen kirjailijat tietokanta * Kuka kukin oli (Wikiaineisto) ===Viitteet=== == Asiasta muualla == * Kustantaja osti kirjan ja tekijä tuli kaupanpäällisinä, sanoo kirjailija Reino Rauanheimo itsestään, Seura, 09.06.1937, nro 23, s. 14, Kansalliskirjaston digitaaliset aineistot Luokka:Suomalaiset kirjailijat Luokka: Suomalaiset näytelmäkirjailijat Luokka: Suomalaiset tietokirjailijat Luokka:Suomalaiset kustannustoimittajat Luokka:Suomalaiset äärioikeistolaiset poliitikot Luokka:Vuonna 1901 syntyneet Luokka:Vuonna 1953 kuolleet
Glitch

Glitch on ohjelmiston tai laitteiston tahaton häiriö tai ongelma. Laitteiston glitchissä ongelma tulee vääriä signaaleja antavasta viallisesta laitteistosta. Elektroniikassa kyse on lyhytaikaisesta poistuvasta viasta ennen signaalin asettumista halutulle tasolle. Videopeleissä glitcheiksi kutsutaan usein pelin bugeja, jotka mahdollistavat toimintoja, joita pelintekijät eivät ole tarkoittaneet tapahtuviksi. Tunnettuja glitchejä videopeleissä ovat muun muassa putoaminen maan läpi, pääsy kentän ulkopuolelle, ilmassa uiminen ja kohtausten ohittaminen. Pienempiä ja huomaamattomia usein esiintyviä glitsejä ovat muun muassa ylimääräiset, puuttuvat tai virheelliset ääniefektit, väliaikaiset vähäpätöiset törmäyksenhavaintavirheet (esimerkiksi luodit, jotka eivät vahingoita pelaajaa), grafiikoiden puute tietyistä suunnista katsottuna sekä viiveet. Usein glitchejä ja bugeja voidaan suorittaa tekemällä pelissä tiettyjä liikkeitä. Tällaisia liikkeitä ovat nopeuspeleissä kohtausten ohittaminen, lentäminen hyvin nopeasti, hidastuksen käyttäminen, tippuminen 3D-peleissä maan alle valkoisille ja mustille alueille, joilla pelaajan ei pitäisi olla, NPC-hahmojen (ei pelattavien hahmojen) käyttäymisen muutos, ympäristön muutokset tai näytön palaminen kiinni tietyissä kohdissa, kuten Lego-peleissä ja muissa 3D-peleissä. == Lähteet == Luokka:Internet-slangi Luokka:Videopelikäsitteet
Schenker

Schenker on saksalainen sukunimi, ja voi viitata ainakiin seuraaviin: Henkilöitä: *Gottfried Schenker, Schenker AG:n perustaja. *Heinrich Schenker (1868–1935), itävaltalainen musiikin teorian tutkija. *Rudolf Schenker, saksalainen kitaristi, yksi Scorpionsin perustajajäsenistä. *Michael Schenker, saksalainen kitaristi, yksi Scorpionsin perustajajäsenistä, UFO:n entinen jäsen. Muita: *Michael Schenker Group, saksalainen yhtye. *DB Schenker, saksalainen logistiikkayhtiö.
Outworld (albumi)

Outworld on Outworld nimisen progressiivista metallia soittavan yhdysvaltalaisen yhtyeen debyyttialbumi. == Kappaleet == # # # # # # # # # # == Kokoonpano == * Rusty Cooley − kitara * Shawn Kascak − basso * Bobby Williamson − kosketinsoittimet * Matt Mckenna − rummut * Carlos Zema − laulu === Tuotanto === * Gregg Gill − tuottaja, äänittäjä, miksaaja * Tommy Hansen − masteroija * Mattias Norén − grafiikka * Claus Jensen − layout == Arvostelut == * Imperiumi: 9/10 * Sputnikmusic: Sputnikmusic == Lähteet == == Aiheesta muualla == * * Outworld discogs.com -sivustolla Luokka:Vuoden 2006 esikoisalbumit Luokka:Yhdysvaltalaiset progressiiviset metallialbumit